প্রেস বিজ্ঞপ্তি ॥ হবিগঞ্জে ২০ দলীয় জোটের হরতালের সমর্থনে মিছিল করেছে যুবদল নেতৃবৃন্দ। গতকাল বৃহস্পতিবার দুপুরে বের হওয়া মিছিলটি শহরের বাইপাস সড়ক প্রদক্ষিণ করে। কেন্দ্রীয় যুবদল সদস্য মহিবুল ইসলাম শাহীন ও জেলা যুবদল নেতা কোহিনুর আলমের নেতৃত্বে বের হওয়া মিছিলে অন্যদের মধ্যে অংশ নেন- ফারুক আহমেদ লিপু, নাজমুল আলম চৌধুরী লোকমান, জোবায়ের আহমেদ, নাসির উদ্দিন, নির্মল রায়, এলন মিয়া, লিমন মিয়া, নাসির উদ্দিন-২, স্বপন মিয়া, সোহাগ মিয়া প্রমুখ। মিছিল শেষে বাইপাস সড়কের কামড়াপুর ব্রীজে অনুষ্ঠিত পথসভায় বক্তারা শিগগিরই নির্দলীয় নিরপেক্ষ তত্ত্বাবধায়ক সরকারের অধীনে নির্বাচনের দাবি জানান। এ ছাড়াও বক্তারা বিএনপি চেয়ারম্যান বেগম খালেদা জিয়ার বিরুদ্ধে দায়ের করা মামলা প্রত্যাহারের দাবি জানান।